Galnakis II
55°16′9″ š. pl. 25°36′47″ r. ilg.﻿ / ﻿55.26917°š. pl. 25.61306°r. ilg.﻿ / 55.26917; 25.61306 Galnakis II – ežeras Lietuvoje, Molėtų rajone, 5 km į šiaurės rytus nuo Mindūnų, 0,5 km į šiaurę nuo Stirnių ežero. Kranto linija vingiuota, ežero ilgis iš vakarų į rytus – 0,44 km, plotis – iki 0,31 km. Altitudė 148,6 m. Rytinės ežero dalies krantai aukšti, kitur – žemi. Krantai apaugę siaura medžių ir krūmų juosta. Aplinkui plyti pievos, tik šiaurinėje pakrantėje stūkso Poviliškio miškas. Iš šiauriau telkšančio Samavo ežero link į pietus esančio mažesnio Galnakio I ežero prateka upelis (Stirnių ežero intakas, Žeimenos upės baseinas).